**Fejér megyei egyéni sakk amatőr és versenyzői diákolimpia versenykiírása**

**(I-VI. korcsoport; fiú, lány)**

**2021/2022. tanév**

1. A verseny célja: a **megyei egyéni** bajnoki cím eldöntése korcsoportonként. Az I-II. korcsoportokban az 1-3. helyezettek jogot szereznek az **országos döntőn** való részvételre. A III-VI. korcsoportokban az amatőr kategóriában a győztesek, a versenyzői kategóriában az 1-3. helyezettek jogot szereznek az **országos döntőn** való részvételre.

1. A verseny rendezője: Fejér Megyei Sakkszövetség
2. A verseny helyszíne: **Munkásművelődési Központ (MMK)**

**Dunaújváros, Apáczai Csere János u. 11.**

1. A verseny kezdési ideje: **2022. április 2.** (szombat) 9:00 óra. Regisztráció 8:15-8:45-ig.

5. A verseny résztvevői: A Magyar Diáksport Szövetség országos egyéni diákolimpiai versenykiírása "Általános szabályainak" megfelelően az egyes korcsoportokba tartozó tanulók, az esetlegesen megrendezett körzeti versenyek eredményétől függetlenül.

Amatőr kategóriában kizárólag azon tanulók indulhatnak, akik a **2021. szeptember 1-jén** kiadott FIDE listán **nem rendelkeznek** **FIDE standard értékszám**mal. Ezek a tanulók dönthetnek úgy, hogy a versenyzői kategóriában indulnak, azonban az a tanuló, aki a versenysorozatban valamelyik kategóriában már versenyzett, a másikban nem jogosult elindulni.

Versenyzői, illetve nyílt kategóriában a tanulók korlátozás nélkül indulhatnak. Az I-II. korcsoportban nyílt verseny kerül megrendezésre, az alábbiakban feltüntetett korcsoport-beosztás szerint az egyes korcsoportokba tartozó tanulók indulhatnak a megyei versenyen.

* A **2021/2022. tanévi korcsoportok** a következők:
* I. kcs. 2014-ben vagy később születettek
* II. kcs. 2012-2013-ban születettek
* III. kcs. 2010-2011-ban születettek
* IV. kcs. 2008-2009-ben születettek
* V. kcs. 2006-2007-ben születettek
* VI. kcs. 2002-2005-ben születettek
* Mindenki csak a saját korcsoportjában indulhat.
* Felhívjuk a figyelmet, hogy a sakk diákolimpia korcsoportbeosztása eltér a diákolimpia általános korcsoportbeosztásától!

6. Nevezés: A nevezést elektronikus úton, a Magyar Diáksport Szövetség honlapján kialakított nevezési rendszerben kell megtenni. (Online nevezési felület: <https://nevezes.diakolimpia.hu>) A nevezést kizárólag az érintett iskola alkalmazásában álló tanára készítheti el. Helyszíni nevezést nem fogadunk el! A nevezettek listája a fent említett nevezési felületen megtekinthető.

A megyei döntő nevezési határideje: **2022. március 25.**

**Nevezési díj** megfizetésétől a Fejér Megyei Sakkszövetség eltekint**.**

A személyazonosságot a verseny helyszínén beérkezéskor a diákigazolvánnyal kell igazolni. A versenyen való induláshoz orvosi igazolás megszerzése nem szükséges.

7. A verseny lebonyolítása: A versenyt **7 fordulós svájci rendszer**ben bonyolítjuk versenyóra használattal, játszmajegyzési kötelezettség nélkül, a FIDE "rapid" versenyekre vonatkozó szabályainak alkalmazásával. A versenybíró kevés induló esetén (dupla) körmérkőzést is elrendelhet.**A játékidő 20-20 perc, plusz lépésenként 3-3 másodperc bónusz,** digitális sakkóra használatával.A részvétel feltétele a digitális sakkórák használatának ismerete.

8. Helyezések eldöntése:

* A helyezések sorrendjét a játszmapontok összege határozza meg.
* Svájci rendszerű verseny holtversenye esetén elsősorban az egymás elleni eredmény, másodsorban a finomított Buchholz érték, harmadsorban a Buchholz érték, negyedsorban a progresszív érték dönt. Előzőek azonossága esetén armageddon villámparti dönt a továbbjutó helyről.
* Körmérkőzéses verseny holtversenye esetén elsősorban az egymás elleni eredmény, másodsorban a Berger-Sonneborn számítás, harmadsorban csapatgyőzelmi pontszámítás, végül a magasabb táblákon elért jobb eredmény dönt. Előzőek azonossága esetén az első táblások közötti armageddon villámparti dönt a továbbjutó helyről.
* A megyei verseny eredményének – és ezáltal a továbbjutók – meghatározásához a versenyen történő **megjelenés** abban az esetben is **kötelező**, amennyiben a nevezők száma nem haladja meg a továbbjutók számát.

9. Díjazás: Az 1-3. helyezettek **érmet** kapnak**,** az 1-6. helyezettek **oklevelet** kapnak.

10. A koronavírussal kapcsolatos óvintézkedések

* Maszk használata a versenyzők, kísérők esetében javasolt a rendezvény teljes időtartalma alatt.
* A versenyterembe a rendezőkön, versenybírókon kívül csak a játékosok léphetnek be, a kísérők számára külön helyiséget biztosítunk, ahol lehetőség szerint kérjük a távolságtartás szabályainak – 1,5-2 méteres távolság – betartását.
* A helyszínen kézfertőtlenítőket helyezünk ki, melyek használata belépéskor kötelező, és a későbbiekben mind a versenyzők, mind a kísérők számára javasoljuk, különösen a közös használati tárgyak használata előtt.
* A mérkőzések előtt és után, valamint eredményhirdetéskor a kézfogásos üdvözlést nem ajánljuk.
* A járványügyi helyzet alakulásával és az ezzel összefüggésben meghozott kormányzati intézkedések következtében jelen óvintézkedések változhatnak.

11. Egyéb rendelkezések:

* Amennyiben a továbbjutó versenyző nem kíván a diákolimpia országos döntőjén indulni, az indulási szándékáról való lemondást az országos döntő nevezési határidejének lejárta előtt legalább egy héttel közölnie kell a Fejér Megyei Sakkszövetséggel. Ebben az esetben a megyei döntő következő helyén végzett versenyző kérvényezheti az indulását az országos döntő rendezőjénél.
* Az itt nem szabályozott kérdésekben a diákolimpia országos versenykiírását és a Nemzetközi Sakkszövetség (FIDE) rapid versenyekre vonatkozó szabályait kell alkalmazni.
* A verseny rendezői fenntartják a jogot a versenykiírás módosítására, amennyiben az országos versenykiírás ezt szükségessé teszi.
* Figyelembevéve a mindenkor aktuális jogszabályi korlátozásokat és kormányzati népegészségügyi rendelkezéseket, ajánlásokat – a rendező indokolt esetben jogosult úgy dönteni, hogy korlátozza a versenyen résztvevők számát, illetve a versenyt nem rendezi meg, felfüggeszti, illetve félbeszakítja. A rendező jelen pontban írtak szerinti döntése esetén a rendező vagy a szervező nem vonható felelősségre az ebből fakadó károkért, és vele szemben semmilyen igény nem támaszható.

***Fejér Megyei Sakkszövetség***